Nordfjord

Nordfjord er et distrikt i Vestland som dekker områdene rundt Nordfjorden, det nordligste av de tre fogderiene i det tidligere fylket Sogn og Fjordane. De to andre fogderiene er Sogn og Sunnfjord. Nordfjord dekker de fem kommunene Stryn, Stad, Gloppen, Kinn (nordlig del) og Bremanger (nordre del, nord for Svelgen). Sørlige del av Bremanger kommune hører til Sunnfjord. Hornindalen i Volda kommune vil også regne seg som nordfjordinger. Nordfjord er ett av de 15 distriktene som til sammen utgjør landsdelen Vestlandet.

Nordfjord har et samlet areal på 4 304 km² med 32 838 innbyggere (1. januar 2015). Nordfjord og Sunnfjord var i middelalderen to halvfylker som sammen utgjorde et fylke under Gulatingsloven med navnet Firdafylke, siden kalt Fjordane.  Sammen med Møre og Romsdal inngår Nordfjord i Nordvestlandet.

Geografi 

Nordfjords eneste by er Måløy, som ligger mot vest. (Måløy ligger i samme kommune som Florø etter kommunesammenslåing, men Florø hører til Sunnfjord.) Stad og Vestkapp som ligger mot nordvest, og Europas dypeste innsjø, Hornindalsvatnet. Norges største isbre, Jostedalsbreen ligger mot Sogn i sør og Innlandet i øst. Hornelen i Bremanger er Europas høyeste sjøklippe.

Samfunn

Samferdsel 
Sandane lufthamn, Anda er Nordfjords eneste flyplass. Det går daglig buss fra Oslo til Nordfjordeid og videre ut mot Måløy.

Fra Måløy går det båter til blant annet Bergen og Florø. Det går også ferger mellom en rekke områder innad i Nordfjord. Hurtigruta seiler også via Måløy.

Dialekt 
Det blir gjerne sagt at nordfjordinger snakker nordfjorddialekt, selv om det er markerte forskjeller i dialektene i regionen.

Lydopptak

Kultur 
Nordfjordbunaden kommer fra dette området.

Kommuner i Nordfjord 
Hornindal kommune ble i 2020 slått sammen med Volda kommune på Sunnmøre. Hornindal kommune var en del av Sogn og Fjordane, men ligger nå under Møre og Romsdal.

Administrative inndelinger 
 Kommunene i distriktet samarbeider i et regionråd, Nordfjordrådet.
 Distriktet inngår i domsmyndighetsområdet til Fjordane tingrett under Gulating lagdømme.
 Distriktet utgjør virkeområdet for Nordfjord prosti under Bjørgvin bispedømme.
 Distriktet inngikk i det tidligere Sønd- og Nordfjord fogderi

Tettsteder
Tettsteder i Nordfjord rangert etter innbyggertall 1. januar  (Kommune i parentes):

 Måløy –  (Kinn)
 Nordfjordeid –  (Stad)
 Stryn –  (Stryn)
 Sandane –  (Gloppen)
 Svelgen –  (Bremanger)
 Selje –  (Stad)
 Raudeberg –  (Kinn)
 Olden –  (Stryn)
 Innvik –  (Stryn)
 Kalvåg –  (Bremanger)
 Bremanger –  (Bremanger)
 Reed –  (Gloppen)
 Mogrenda –  (Stad)
 Bryggja –  (Stad)
 Holvika –  (Kinn)
 Byrkjelo –  (Gloppen)
 Torvika –  (Stad)

Måløy fikk bystatus i 1997 gjennom vedtak i Vågsøy kommunestyre.

Politikk

Stortingsvalget 2017 
Valgresultat ved Stortingsvalget 2017 i Nordfjord:

Stortingsvalget 2013 
Valgresultat ved Stortingsvalget 2013 i Nordfjord:

Stortingsvalgene 1906-1918 

Nordfjord var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordfjord valgte således én representant og én personlig vararepresentant.

Valgkretsen Nordfjord bestod av herredene Daviken, Eid, Hornindal, Gloppen, Breim, Indviken/Innvik og Stryn med rundt 19 000 innbyggere og 9 000 stemmeberettigede etter innføringen av kvinnelig stemmerett.

Referanser

Eksterne lenker 
 Turistinformasjon for Nordfjord

 
Politikk i Vestland
Stortingsvalget 1906
Stortingsvalget 1909
Stortingsvalget 1912
Stortingsvalget 1915
Stortingsvalget 1918
Sogn og Fjordanes historie
Valgdistrikter ved Stortingsvalg